مولا جٹ

1979ء وچ لالی وڈ دی تریخ دی کامیاب ترین پنجابی فلم مولاجٹ ریلیز ہوئی فلم دے اداکاراں وچ سلطان راہی تے مصطفا قریشی شامل سی۔ فلم دے ہدایت کار یونس ملک سی۔ ایہ فلم لہور دے گلستان سینما وچ لگاتار 130 ہفتیاں تک چلدی رہی تے اپݨی اوّلین نمائش دے دوران مجموعی طور تے 310 ہفتیاں تک چلی۔ 

مولا جٹ پہلی فلم سی جیہدی لہور توں علاوہ راولپنڈی، فیصل آباد، ملتان، گجرات، گجرانوالا، سیالکوٹ تے سرگودھے الگ الگ سلور جوبلی منائی گئی۔

اداکار
سلطان راہی- مولا جٹ
مصطفا قریشی- نوری نت
سیما- مکو
آسیہ- دارو
چکوری 
کیفی 
عالیہ 
اسد 
لاڈلا 
رانیلا 
ادیب 
الیاس کشمیری 
شکیل

گیت
ایس فلم دے گیتاں دے موسیقار عنایت حسین بھٹی سی۔ ایہ گیت پاکستان دے مشہور گلوکاراں نور جہاں، مہناز، عنایت حسین بھٹی، عالم لوہار، شوکت علی اور غلام علی نے گائے۔

ایس فلم دے مشہور گیت:
نشے دیے بند بوتلے، نہ ایݨی ات چک نی... عنایت حسین بھٹی 
جھانجھر کرے تینوں پیار وے، میں مر گئی... مہناز 
رووے ماں تے غرور، اج ہسے مجبور میڈم... نور جہاں
دلدار میرے پیار کولوں بچ کے تے کتھے...  نور جہاں
ایہ تے ویلا آپ دسے گا، کوݨ مردا میدان پہلے ہلے... عالم لوہار، شوکت علی

گٹھ:پنجابی فلم
گٹھ:پنجابی فلماں